## Pravilnik o tehničkim i mjeriteljskim zahtjevima za ovlašćivanje servisa za pripremu za ovjeravanje manometara, vakuumometara, manovakuumometara, mjernih pretvornika tlaka, uređaja za mjerenje krvnog

### NN 53/2005 (25.4.2005.), Pravilnik o tehničkim i mjeriteljskim zahtjevima za ovlašćivanje servisa za pripremu za ovjeravanje manometara, vakuumometara, manovakuumometara, mjernih pretvornika tlaka, uređaja za mjerenje krvnog

# DRŽAVNI ZAVOD ZA MJERITELJSTVO

**1008**

Na
temelju članka 8. stavak 5., članka 41. stavak 4. i članka 46. stavak 3. Zakona
o mjeriteljstvu (»Narodne novine«, broj 163/03.), ravnatelj Državnog zavoda za
mjeriteljstvo donosi

## PRAVILNIK

### O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU ZA OVJERAVANJE MANOMETARA, VAKUUMOMETARA, MANOVAKUUMOMETARA, MJERNIH PRETVORNIKA TLAKA, UREĐAJAZA MJERENJE KRVNOG TLAKAI TLAKOMJERA ZA GUME

I. OPĆE ODREDBE

Članak 1.

Ovim
se pravilnikom propisuju tehnički i mjeriteljski zahtjevi za ovlašćivanje
servisa za pripremu za ovjeravanje manometara, vakuumometara,
manovakuumometara, mjernih pretvornika tlaka, uređaja
za mjerenje krvnog tlaka i tlakomjera za gume (u daljnjem tekstu: mjerila tlaka).

Članak 2.

Ovlašteni
servis pregledava, popravlja, podešava i ispituje mjerila tlaka radi pripreme
za ovjeravanje, a ovlašteni mjeritelj Državnog zavoda za mjeriteljstvo (u
daljnjem tekstu: Zavod) ovjerava mjerila tlaka.

Članak 3.

Priprema
mjerila tlaka za ovjeravanje, u smislu ovoga pravilnika, podrazumijeva pregled,
popravak mjerila tlaka (servisiranje), pripremu uređaja za ispitivanje mjerila
tlaka (etalon), ispitivanje mjerila tlaka, tj.
provjeru mjeriteljskih značajka mjerila tlaka te pisanje izvješća o ispitivanju
mjerila tlaka.

II. TEHNIČKI I
MJERITELJSKI ZAHTJEVI KOJE MORA ISPUNITI OVLAŠTENI SEVIS

Članak 4.

Ovlašteni
servis mora ispuniti zahtjeve propisane zakonom i zahtjeve koji se odnose na:

1.
opremu za ispitivanje mjerila tlaka

2.
prostorije za ispitivanje mjerila tlaka

3.
radnike

4.
propisanu dokumentaciju.

Članak 5.

Potrebna
oprema za ispitivanje mjerila tlaka je:

1.
etalon tlaka, primjerice tlačna vaga, precizni manometar, tlačna pumpa ili
vakuum crpka (hidraulična i/ili pneumatska) s mjernim pretvornikom tlaka ili
koji drugi odgovarajući etalon tlaka, ovisno o vrsti mjerila tlaka za koje se
traži ovlaštenje.

2.
potreban pribor i alat za pregled, popravak i ispitivanje mjerila tlaka, kao
što su primjerice razni nastavci, spojni elementi, adapteri, ključevi i slično.

Za
ispitivanje tlakomjera za krvni tlak potrebno je sljedeće:

3.
zaporni sat (štoperica)

4.
uređaj (naprava) za zadavanje tlaka npr. ručna pumpa
s ispusnim ventilom

5.
čvrste metalne posude obujma 500 ml odnosno 100 ml

6.
posude za prihvat i čuvanje istekle žive.

Za
ispitivanje mjerila apsolutnog tlaka potrebno je:

7.
barometar (mjerilo atmosferskog tlaka)

Za
ispitivanje mjernih pretvornika tlaka bez pokaznog uređaja potrebno je:

8.
etalonsko mjerilo struje (napona).

Etaloni
s kojima se ovjeravaju mjerila tlaka moraju biti umjereni.

Članak 6.

Ovlašteni
servis treba biti opremljen osobnim računalom (PC) s mogućnošću spajanja na
internet i povezivanja s bazom podataka Zavoda.

Članak 7.

Ovlašteni
servis mora imati radnu prostoriju za ispitivanje mjerila tlaka koja mora
ispunjavati ove uvjete:

1.
mora biti čista, suha i dovoljno prostrana za neometano ispitivanje i
ovjeravanje mjerila tlaka

2.
mora biti dovoljno prostrana za smještaj potrebne opreme

3.
mora biti zaštićena od izravna sunčeva utjecaja

4.
u prostoriji i njezinoj okolici izvori vibracija ne smiju utjecati na točnost
mjerenja

5.
mora imati namještaj za smještaj mjerila tlaka koja se ispituju

6.
mora imati namještaj za smještaj mjerila tlaka koja su ovjerena

7.
u radnoj prostoriji mora biti smješten kontrolni termometar za mjerenje
temperature zraka radnog okoliša mjernog područja od 10 C do 30 C kojemu
najmanji podjeljak pokazuje najviše 0,5 C

8.
u radnoj prostoriji mora biti smješten uređaj za mjerenje relativne vlažnosti
zraka u radnom okolišu

9.
mora imati dnevnu i električnu rasvjetu.

Članak 8.

Temperatura
radnog okoliša u radnoj prostoriji za vrijeme ispitivanja mjerila tlaka mora
biti u granicama od 15 oC do 25 oC.

Članak 9.

Izvori
grijanja prostorije za ispitivanje mjerila tlaka moraju biti najmanje 1,5 m
udaljeni od opreme, tj. od mjesta gdje se obavlja
ispitivanje mjerila tlaka i moraju omogućiti ujednačeno zagrijavanje prostorije
za ispitivanje mjerila tlaka.

III. RADNICI

Članak 10.

Ovlašteni
servis mora imati najmanje dva zaposlena radnika koji obavljaju poslove
pripreme za ovjeravanje mjerila tlaka.

Radnici
iz stavka 1. ovoga članka moraju imati najmanje KV tehničke struke i najmanje 2
godine radnog iskustva na poslovima ispitivanja, proizvodnje ili servisiranja mjerila
tlaka te moraju poznavati propise o postupcima i metodama ispitivanja mjerila
tlaka.

IV. DOKUMENTACIJA

Članak 11.

Ovlašteni
sevis mora imati ovu dokumentaciju:

1.
rješenje o obrtu i obrtnicu ili registracijski akt

2.
radne knjižice zaposlenih osoba

3.
propise iz područja ispitivanja i ovjeravanja mjerila tlaka

4.
naputak proizvođača o upotrebi opreme za ispitivanje mjerila tlaka

5.
dokumentaciju o održavanju i praćenju ispravnosti opreme za ispitivanje mjerila
tlaka

6.
obrasce zahtjeva za ovjeravanje mjerila tlaka i izvješća o ispitivanju mjerila
tlaka

7.
preslike rješenja o odobrenju tipa mjerila za mjerila tlaka koje servis
priprema za ovjeravanje

8.
popis opreme za ispitivanje s tehničkim podacima i datumima umjeravanja i
potvrde o umjeravanju za svaki etalon koje je sastavni dio ove opreme.

Članak 12.

Ovlašteni
servis tijekom svog rada mora:

1.
pripremati za ovjeravanje i ispitivati mjerila tlaka koja imaju važeće rješenje
o odobrenju tipa mjerila, u skladu s odobrenim postupkom ispitivanja mjerila
tlaka

2.
obavijestiti Zavod o svakoj promjeni koja bi mogla utjecati na osposobljenost
ovlaštenog servisa da ispuni uvjete propisane ovim pravilnikom te
upotrebljavati samo etalone za ispitivanje mjerila tlaka s važećom potvrdom o
umjeravanju

3.
sudjelovati u usporedbenim ispitivanjima na zahtjev Zavoda

4.
nakon obavljenog ispitivanja sastaviti izvješće o ispitivanju

5.
čuvati izvješća o ispitivanju na elektroničkom mediju ili u tiskanom obliku
najmanje 3 godine od dana izdavanja izvješća.

V. PRIJELAZNE I ZAVRŠNE
ODREDBE

Članak 13.

Ovlaštenom
servisu koji ispunjava uvjete propisane ovim pravilnikom izdaje se rješenje
koje vrijedi 3 (tri) godine od dana njegove pravomoćnosti.

Članak 14.

Do
izdavanja rješenja, u smislu odredaba ovoga pravilnika, a najdulje šest
mjeseci, poslove ovlaštenog servisa obavljat će pravne ili fizičke osobe koje
su za poslove pripreme mjerila tlaka za ovjeravanje bile ovlaštene prema
Pravilniku o uvjetima za potvrđene mjeriteljske laboratorije za servisiranje i
pripremanje za ovjeravanje manometara, vakuumometara
i manovakuumometara (»Narodne novine« br. 60/01) i prema Pravilniku o uvjetima kojima moraju
udovoljavati potvrđeni mjeriteljski laboratoriji za ovjeravanje tlakomjera za
mjerenje krvnog tlaka (»Narodne novine« br. 29/02).

Članak 15.

Danom
stupanja na snagu ovoga pravilnika prestaju vrijediti odredbe članaka 1., 3. do
10., 12. do 15. te 17. do 19. Pravilnika o uvjetima ovlašćivanja pravnih osoba
i servisa, o postupku ispitivanja i ovjeravanja, o tehničkim i mjeriteljskim
zahtjevima za manometre, vakuumometre i manovakuumometre, mjerne pretvornike tlaka, uređaje za
mjerenje krvnog tlaka i tlakomjere za gume («Narodne novine» br. 142/04.), a koje se odnose na ovlaštene servise.

Članak 16.

Ovaj
pravilnik stupa na snagu osmoga dana od dana objave u »Narodnim novinama«.

Klasa:  011-02/05-07/12

Urbroj: 558-03/11-05-1

Zagreb,
14. travnja 2005.

Ravnatelj

Državnog zavoda za mjeriteljstvo

**dr****. sc. Marijan Andrašec, dipl. ing**., v. r.

Pravilnik, NN 53/2005-1008